Roger B. Taney

Roger Brooke Taney (1777–1864) var en amerikansk advokat, dommer og demokratisk politiker kjent som USAs 11. justisminister i perioden mellom 20. juli 1831 og 14. november 1833 og som landets 12. finansminister i perioden mellom 23. september 1833 og 25. juni 1834. Brooke Taney var også landets femte høyesterettsjustitiarius, i perioden 28. mars 1836 til 12. oktober 1864, alle embeter under president Andrew Jackson.

 Biografi 
Taney ble uteksaminert fra Dickinson College i 1795, og etter å ha studert rettsvitenskap på et advokatfirma i Annapolis i Maryland ble han innvilget i advokatforeningen i 1799. Samme år ble han også valgt til Maryland House of Delegates. Han stilte til valg for en ny periode, men etter å ha tapt flyttet han til Frederick County hvor han arbeidet med sin advokatpraksis. I perioden mellom 1816 til 1821 var Taney medlem av Marylands delstatssenat før han i 1823 flyttet til Baltimore, hvor han fortsatte med sin advokatpraksis. 

 Justis- og finansminister 
Fra 1827 til 1831 tjenestegjorde Taney som attorney general for delstaten Maryland, før han samme år ble utnevnt til justisminister av daværende president Andrew Jackson. Den 23. september 1833 ble Taney utnevnt til finansminister uten godkjennelse av senatet under en såkalt recess appointment, og da denne utnevnelsen gikk ut ble Taney formelt nominert til å tjenestegjøre i embetet, men senatet avslo å bekrefte utnevnelsen i 1834. I 1835 ble Taney nominert som meddommer av president Jackson til å etterfølge Justice Duvall, men senatet avslo igjen å bekrefte en utnevnelse.

 Høyesterettsjustitiarius 
Den 28. desember 1835 nominerte Jackson han som landets neste høyesterettsjustitiarius etter John Marshall, noe senatet godkjente den 15. mars 1836. Taney tjenestegjorde som høyesterettsjustitiarius i 36 år, noe som er den andre lengste perioden av alle høyesterettsdommere i USA. Roger Brooke Taney døde den 12. oktober 1864 i Washington, D.C. i en alder av 87 år. 

Som høyesterettsdommer var han med på å sverge presidenteden for presidentene Martin Van Buren, William Henry Harrison, James Knox Polk, Zachary Taylor, Franklin Pierce, James Buchanan og Abraham Lincoln.

 Referanser 

 Eksterne lenker 

 USTreas.gov – Roger B. Taney (1833–1834) – Biografien til Taney hos U.S. Department of the Treasury.
 Senate.gov – Roger B. Taney – Biografien til Taney hos United States Senate.

Kategori:USAs justisministre
Kategori:USAs finansministre
Kategori:Høyesterettsdommere fra USA
Kategori:Advokater fra USA
Kategori:Personer fra Calvert County i Maryland